《寄朱约之》
宋代·李复

子墨文章不自珍，连编大轴弃如尘。
久收幽履安岩谷，但见高如出缙绅。
欲寄远书寻素舸，今逢佳士得朱轮。
放谈可讲平生学，新传行观尽获麟。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。